***Tilfellet Henry*** (originaltittel: ***Regarding Henry***) er en film fra 1991 regissert av Mike Nichols, med Harrison Ford og Annette Bening i hovedrollene. Manuset ble skrevet av J. J. Abrams. Musikken til filmen ble skrevet av Hans Zimmer. Filmens slagord var: «The story of a man who had everything, but found something more».

Handling
--------

Henry Turner (Harrison Ford) er en suksessfull Manhattan-basert advokat, men han er også en selvoppsatt narcissist som har liten tid til sin kone og datter. Men en kveld når han går ut for å kjøpe en pakke med sigaretter, blir han skutt i hodet og brystet under et ran, og blir hjerneskadet. En kule treffer den høyre frontallapp, som kontrollere noe oppførsel og tilbakeholdenhet. Den mest alvorlige skaden, var kulen som traff han i brystet, og førte til store blødninger og hjertestans. Henry ble utsatt for anoxia (også kjent som Hypoxia), mangelen på oksygen til hjernen, som ga det meste av hjerneskaden.

Henry overlever, men han kan ikke bevege seg innledningsvis eller snakke, eller huske noe eller noen. Han gjenvinner sakte bevegelse og snakkevnen, med stor hjelp fra Bradley, hans fysiske terapeut. Henry reiser hjem og oppdager at han ikke liker den personen han var før. Henry oppdager at han har problemer med å forbli en advokat, da firmaet hans fjerner gamle oppdrag fra han, sammen med hans store kontor, og alle viktige oppgaver. Henry begynner også å danne et nytt forhold til sin kone og datter, og de er alle sammen veldig glade for dette. Henry har glemt at han ville skilles fra sin kone før skytingen, og når han finner et brev fra en av sine kolleger som avslører at han hadde et forhold til Henrys kone Sarah, blir han forbannet og drar hjemmefra. Han oppdager så at han selv hadde et forhold til Linda, en av sine egne kolleger på advokatfirmaet, før ulykken sin. Da bestemmer Henry seg for å avslutte affæren, og returnerer hjem til sin kone og datter.

Skuespillere
------------

| Skuespiller | Rolle(r) |
| --- | --- |
| Harrison Ford | Henry Turner |
| Annette Bening | Sarah Turner |
| Mikki Allen | Rachel Turner |
| Bill Nunn | Bradley |
| Donald Moffat | Charlie Cameron |
| James Rebhorn | Dr. Sultan |
| Bruce Altman | Bruce |
| Elizabeth Wilson | Jessica |
| Rebecca Miller | Linda |

Mottakelse
----------

Annette Bening fikk prisen som beste nykommer det året ved London Film Critics Circle award; og filmen ble nominert til to Young Artist Awards: *best family motion picture – drama*, og *best young actress starring in a motion picture* for Mikki Allen.

Trivia
------

Filmen ble parodiert i animasjonsserien *Rugrats* i episoden "Regarding Stuie" der Stu får en hodeskade, og tror at han er en baby.

Noen scener i filmen er filmet i Millbrook, NY ved Millbrook School.

I videospillet *Indiana Jones and the Fate of Atlantis*, ser *Indiana Jones* igjennom en gammel samling av papirer og finner noen brev fra rektoren til Indianas far og bemerker at alle sammen begynner på samme måte «Regarding Henry».

Referanser
----------

1. ↑  «International newcomer of the year». London Film Critics Circle. Arkivert fra originalen 5. april 2009. Besøkt 19. mars 2006.

Eksterne lenker
---------------

* (en) *Tilfellet Henry* på Internet Movie Database Rediger på Wikidata

* (no) *Tilfellet Henry* hos Filmfront Rediger på Wikidata

* (sv) *Tilfellet Henry* i Svensk Filmdatabas Rediger på Wikidata

* (da) *Tilfellet Henry* i Danmark Nationale Filminstitut Rediger på Wikidata

* (en) *Tilfellet Henry* på AllMovie Rediger på Wikidata

* (fr) *Tilfellet Henry* på Allociné Rediger på Wikidata

* (nl) *Tilfellet Henry* på MovieMeter Rediger på Wikidata

* (en) *Tilfellet Henry* på Turner Classic Movies Rediger på Wikidata

* (en) *Tilfellet Henry* på American Film Institute Rediger på Wikidata

* (en) *Tilfellet Henry* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |